Hallur Hallsson blaðamaður og sagnfræðingur Boris Johnson hefur með sigrinum í kosningunum í Bretlandi skorið á þann mikla rembihnút sem Brexit málið var orðið og nú fer Bretland úr Evrópusambandinu hvað sem tautar og raular . Þetta var meðal þess sem fram kom í máli Halls Hallssonar í síðdegisútvarpinu í dag en hann var gestur Péturs Gunnlaugssonar . Hallur segir að ástæðan fyrir að fólk hafi orðið afhuga Evrópusambandinu megi rekja til glóbalismans ” það sem hefur verið að gerast í þessum glóbalisma er að alþýða fólks hefur orðið út undan , sett til hliðar og á ekki rödd í þessum gömlu verkamannaflokkum vítt og breitt um álfuna , alþýðan er núna að láta rödd sína heyrast og segja stopp , og þetta ættu nú forustumenn Sjálfstæðisflokksins hér heima að átta sig á þegar þeir hafa tekið þessa stefnu sem aðrir eru að snúa baki við “ , segir Hallur . Hlusta má á þáttinn í spilaranum hér að neðan . Ríkir neyðarástand á bráðamóttöku Landspítalans ?